b'\n_START_ARTICLE_\nIse (1916)\n_START_SECTION_\nModernisointi\n_START_PARAGRAPH_\nVuodesta 1921 alkaen aluksen 80 mm/40 type 3 -ilmatorjuntatykit oli asennettu yksitt\xc3\xa4in kaksi sillan sivuille ja kaksi taaemman tulenjohtotornin sivuille. Vuosina 1930\xe2\x80\x931931 aluksen ulkon\xc3\xa4k\xc3\xb6 muuttui lukuisten kansiterassien valmistuttua kolmijalkaiseen etumastoon, jolloin aluksen kansirakennelma alkoi muistuttamaan pagodia._NEWLINE_Alus modernisoitiin Kuren laivastontelakalla 1. elokuuta 1935 \xe2\x80\x93 23. maaliskuuta 1937. Sen runkoa pidennettiin per\xc3\xa4st\xc3\xa4 reilu kahdeksan metri\xc3\xa4, konehuoneet sijoitettiin uudelleen ja uudet turbiinimoottorit asennettiin, jolloin koneteho l\xc3\xa4hes kaksinkertaistui 80\xc2\xa0000 hevosvoimaan ja nopeus kasvoi 25,3 solmuun. Kattiloiden m\xc3\xa4\xc3\xa4r\xc3\xa4n v\xc3\xa4hetess\xc3\xa4 etummainen savuhormi poistettiin, ja sen vapauttamaan tilaan rakennettiin suurempi komentosilta.\n_START_SECTION_\nPalvelus\n_START_PARAGRAPH_\nIse osallistui toisessa maailmansodassa Midwayn- ja Leytenlahden taisteluihin. Alus upposi matalaan veteen ankkuripaikallaan Eta Jimassa Yhdysvaltain laivaston ilmavoimien lentokoneiden ilmahy\xc3\xb6kk\xc3\xa4yksiss\xc3\xa4 yhdentoista pommin osuttua 28. hein\xc3\xa4kuuta 1945. Alus romutettiin sodan j\xc3\xa4lkeen.'